Amancio Prada - Wikipedia

# Amancio Prada

### Na Galipedia, a wikipedia en galego.

Amancio Prada (Devesas, León, 1949), nacido no Bierzo de fala galega, fillo de labradores, é un dos máis destacados cantautores españois.

Estudou Socioloxía na Universidade da Soborna (París). Alí mesmo, na Francia, xa se deu a coñecer aparecendo na televisión e nas radios francesas, e mesmo gravou o seu primeiro disco Vida e morte. A partir de aquí comezou unha longa etapa de produción de discos, xunto con numerosas actuacións por todo o mundo, pois participou en concertos por todo o territorio nacional e internacional (Roma, Estocolmo, Xenebra, Buenos Aires, Nova York, Lisboa, Caracas, O Porto, Chicago, México, Rabat, Colonia, Utrecht, Ravenna, Atenas, Bruxelas, Medellín...)

Amancio Prada pódese considerar como un dos mellores embaixadores da lírica galega no mundo (Rosalía de Castro, Álvaro Cunqueiro, diversos trobadores galaico-portugueses, cancións populares, etc), razón que expuxo o xurado para que gañase o XXI Premio Celanova -Casa dos Poetas- en 2005.

## [editar] Discografía

- Vida e morte (1974), o seu primeiro disco.
- Rosalía de Castro (1975)
- Caravel de caraveles
- Canciones de amor y celda
- Leliadoura (homenaxe aos trobadores galaico-portugueses medievais).
- Cántico espiritual (homenaxe a San Juan de la Cruz).
- Canciones y Soliloquios (poemas de Agustín García Calvo).
- De la mano del aire (1984)
- Dulce vino de olvido (1985)
- Sonetos de amor oscuro (1986), baseado en poemas de F. García Lorca.
- A dama e o cabaleiro (1987), baseado na poesía neotrobadoresca de Álvaro Cunqueiro.
- Navegando la noche (1988)
- Trovadores, místicos y románticos (1990), disco dobre.
- Emboscados (1994)
- Rosas a Rosalía (1997), conxuntamente coa Orquestra Real Filharmonía de Galicia.
- 3 poetas en el círculo (1998), en homenaxe a Cunqueiro, García Lorca e García Calvo. É a súa primeira gravación en vivo e directo.
- De mar e terra (1999), baseado na tradición oral en galego.
- Escrito está (2001)
- Canciones del alma (2003), disco-libro, dedicado a textos de San Juan de la Cruz.
- Sonetos y canciones de Federico García Lorca (2004), o seu segundo disco-libro
- Hasta otro día, Chicho (abril de 2005), disco-libro dedicado a Chicho Sánchez-Ferlosio.

## [editar] Ligazóns externas

[[1]] Páxina Web oficial de A. Prada

Traído desde "http://gl.wikipedia.org../../../a/m/a/Amancio_Prada_25fa.html"

Categorías: Música galega | Artistas

##### Views

- Artigo
- Discusión
- Revisión actual

##### Procura

##### Outras linguas

- Español
- Português